Voor sy afsterwe het sy ouers ŉ klag van poging tot moord by die polisie gelê. “Die vermeende aanranding het by die skool plaasgevind,” het Phumla Sekhonyane, woordvoerder vir die departement van onderwys, Woensdag gesê. “Die onderwyser is in hegtenis geneem en ons het hom uit die skoolomgewing verwyder,” het sy aan AFP gesê. Die onderwyser is later op borgtog vrygelaat.
Maria Kubheka, die seun se ma, het aan die koerant gesê haar seun het op 17 Maart by die huis aangekom en gekla oor ŉ hoofpyn. Sy het vir hom pynmedikasie gegee, aangesien die ouers nie vervoer na die hospitaal kon kry nie. Sy toestand het egter versleg.
“My seun was doof net voordat hy dood is,” het sy gesê. “Hy kon ons nie eers hoor of sien wanneer ons met hom by sy hospitaalbed gepraat het nie. Sy linkeroog was geswel en wyd oop. Hy kon nie eers daardie oog knip nie. Die laaste keer wat ek hom gesien het, ure voor sy dood, het bloedklonte by sy mond en neus uitgekom.”